
Tisztelt Képviselő-testület!

I. Előzmények:

Fót Város Önkormányzatának a 21/2020. (XI.30.) önkormányzati rendelete szabályozza a lakások és helyiségek bérletére, elidegenítésére és bérleti díjakra vonatkozó szabályokat. Jelenleg az Önkormányzat közel 44 db bérlakással, 14 db nem lakás céljára szolgáló helyiséggel és mintegy 50 db közcélú helyiség tulajdonjogával rendelkezik, utóbbiak orvosi rendelőként, oktatási intézményként, irattárként, illetve egyéb gazdasági célokra a Fóti Gazdasági Ellátó Szervezet által kerülnek hasznosításra.

Ezeknek az ingatlanoknak a fenntartása nem gazdaságos, mert a tulajdonosi kötelezettségek anyagi terhet jelentenek, miközben az ingatlanok forgalmi értéke, bevételtermelő képessége alacsony, hasznosítási lehetőségük korlátozott. 

A rendelet módosítás megalkotásánál fontos szempont volt - figyelembe véve az ingatlanstratégiai és lakáspolitikai irányelveket - a bérlakások lakbérrendszerének gazdaságosabbá tétele.  

II.A döntéshez szükséges információk, tájékoztatások:

A bérlakásokra vonatkozó hatályos szabályozás a lakások komfortfokozatától függően tartalmazza a szociális, költségelvű és piaci alapon megállapított havi díjak mértékének feltételrendszerét, de az ebből befolyó éves bevétel nem állandó, tekintettel arra, hogy a lakbér mértékének megállapítása az ott lakok jövedelmi viszonyai alapján vannak meghatározva. A lakásokra vonatkozó lakásbérleti jogviszonyok időtartama szerint, bizonyos esetekben a jövedelmi viszonyok évente felülvizsgálatra kerülnek.  
A lakásbérlemények többségét jelenleg költségelven, illetve piaci alapon veszik igénybe a bérlők, ezért javaslom, hogy a szociális alapon megállapított bérleti díjra jogosultaknál az emelés mértéke legyen mérsékelt.

A jelenleg hatályos lakások és helyiségek bérletére, elidegenítésére és bérleti díjakra vonatkozó szabályokról szóló 21/2020. (XI.30.) önkormányzati rendelet 63. § szerint a lakbérek alakulása a következő:

(1) A szociális helyzet alapján bérbe adott lakás lakbérének havi mértéke a lakás alapterülete és komfortfokozata alapján a következő:
a)	összkomfortos lakás esetében 565 Ft/m2,
b)	komfortos lakás esetében 425 Ft/m2,
c)	félkomfortos lakás esetében 283 Ft/m2,
d)	komfort nélküli lakás esetében 142 Ft/m2.
(2) Költségelven bérbeadott lakás lakbérének havi mértéke a lakás alapterülete és komfortfokozata alapján a következő:
a)	összkomfortos lakás esetében 955 Ft/m2,
b)	komfortos lakás esetében 720 Ft/m2,
c)	félkomfortos lakás esetében 480 Ft/m2,
d)	komfort nélküli lakás esetében 240 Ft/m2.
(3) Piaci alapon bérbeadott lakás lakbérének havi mértéke a lakás alapterülete és komfortfokozata alapján
a)	összkomfortos lakás estében legalább 1.400 Ft/m2,
b)	komfortos lakás esetében legalább 1.050 Ft/m2,
c)	félkomfortos lakás esetében legalább 700 Ft/m2,
d)	komfort nélküli lakás esetében legalább 300 Ft/m2.
(4) E rendelet alapján bérleti szerződés meghosszabbítása, vagy lakbérfelülvizsgálat alkalmával költségelvű bérleti díj kategóriából piaci bérleti díjra történő átsorolásakor a lakbér havi mértéke a rendeletben meghatározott legalacsonyabb összeggel kerül megállapításra.

A rendelettervezetben az alábbi főbb tárgykörök kerültek a hatályostól eltérően szabályozásra a jelenlegitől:
· a bérleti díjtételek körében a szociális, költségelven, illetve a piaci alapon bérbe adott lakások bérleti díjainak mértéke került módosításra;
· a bérleti díjak megállapításának alapjául szolgáló jövedelemhatárok nem kerültek emelésre a rendeletben, mivel az emelés mértéke mindhárom besorolás esetében igazodik a jelenlegi bérlői kapacitásokhoz;
· a bérleti díjak évenkénti a KSH által közzétett előző évi fogyasztói árindex mértékével történő emelése

A lakbéremelés javasolt mértéke:

1. Szociális alapon bérbeadott lakások:

	 
	Szociális
(jelenlegi)
Ft/m2
	Szociális 
(tervezett emelés 15%)
Ft/m2

	összkomfortos
	565 
	650 

	komfortos
	425 
	489 

	félkomfortos
	283 
	325 

	komfortnélküli
	142 
	163 



2. Költségelven bérbeadott lakások:

	 
	Költségelvű
(jelenlegi)
Ft/m2
	Költségelvű 
(tervezett emelés 25%)
Ft/m2

	összkomfortos
	955 
	1 194 

	komfortos
	720 
	900 

	félkomfortos
	480 
	600 

	komfortnélküli
	240 
	300 



3. Piaci alapon bérbeadott lakások:

	 
	piaci alapú
(jelenlegi)
Ft/m2
	piaci alapú 
(tervezett emelés 30%)
Ft/m2

	összkomfortos
	legalább 1400 
	legalább 1820 

	komfortos
	legalább 1050 
	legalább 1365 

	félkomfortos
	legalább 700 
	legalább 910 

	komfortnélküli
	legalább 300 
	legalább 390 


A bérlővel terhelt lakásokból származó havi bérleti díjak összege jelenleg 1.390.235 Ft, a javasolt lakbéremelés után ez 1.760.362 Ft-ra változik, mely 26,6 % -os emelkedésnek felel meg. 

Továbbá javaslom, a bérleti díjak KSH által közzétett előző évi fogyasztói árindex mértékével történő emelését.

Kérem a Tisztelt Képviselő-testületet, hogy az előterjesztést megtárgyalni és a rendeletmódosítási javaslatot elfogadni szíveskedjen.

III. Rendeletalkotási javaslat:

[bookmark: _Hlk53404925][bookmark: _GoBack]Fót Város Önkormányzat Képviselő-testülete megalkotja a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020. (XI.30.) önkormányzati rendelet módosításáról szóló …./2025. (...) önkormányzati rendeletet.


Jogszabályi hivatkozás:
· Magyarország helyi önkormányzatairól szóló 2011. évi CLXXXIX. törvény 
· jogalkotásról szóló 2010. évi CXXX. törvény
· a jogszabályszerkesztésről szóló 61/2009 (XII. 14.) IRM rendelet
· a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény
· a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 14/2024. (X. 8.) önkormányzati rendelete



Az előterjesztés melléklete:

1. sz. melléklet: a lakások és helyiségek bérbeadására, elidegenítésére, valamint a hasznosítással összefüggő díjakra vonatkozó szabályokról szóló 21/2020. (XI.30.) önkormányzati rendelet módosításáról szóló …./2025. (...) önkormányzati rendelet, indokolás, hatásvizsgálati lap 

